**3 saker i MR 12.02.2025**

**1.** **Omstillingskrav i Stavanger kirkelige fellesråd**

 Stavanger kommune går inn i strammere økonomiske tider. Bystyret vedtok i desember 2024 et budsjett for 2025 med omstillingskrav til alle enheter i kommunen. Stavanger kirkelige fellesråd har sendt ut informasjon om prosessen og inviterer menighetsrådene til å gi innspill.

Det er foreløpig ikke konkrete planer om endringer eller tiltak, men vi må være forberedt på at den økonomiske situasjonen med reduksjon i kommunale bevilgninger krever omstilling.

**2.** **Årsmøte 16. mars**

Det er årsmøte for Vardeneset menighet direkte etter gudstjenesten 16.mars. Det blir gjennomgang av årsmeldinger. Strategiplanen, trosopplæringen i menigheten og den økonomiske situasjonen i kirken vil bli ekstra belyst.

 Menighetsrådet ønsker at årsmøtet har framtidsrettet formål. Vi inviterer til samtaler rundt bordene og i felles forum. Vi gir anledning til å fremme forslag/ønsker for menigheten nå og framover. Det blir satt fram en postkasse der en kan legge inn skriftlige innspill til menighetsrådet. Velkommen.

**3.** **Basar 29. mars**

Vardeneset menighetsråd har vedtatt at diakoniutvalget med hjelp fra en komite av frivillige, har ansvar for å arrangere basar i Vardeneset kirke 29. mars 2025. Basaren er en familievennlig samling med åresalg og kjekke gevinster. Innsamlede midler går i år til barne- og ungdomsarbeidet i menigheten.

Har du mulighet til å bidra med gevinster eller som frivillig? Alle bidrag mottas med takk. Frist for innlevering av gevinster er 28.mars.